als_Latn dik_Latn sag_Latn
Shenasi Rama: Duhet të ndihemi të përndjekur nga paria e Tiranës
Shqiptarët e Amerikës mobilizohen për të nderuar Lirak Bejkon, por edhe për të protestuar ndaj indiferentizmit të qeverisë dhe shoqërisë shqiptare. Forumi Shqiptaro-Amerikan për Demokraci, në një deklaratë publike, ka thirrur një tubim dje në orën 17.30 të Nju Jorkut(rreth orës 22.30 me orën lokale të Shqipërisë) përpara misionit të OKB-së. Organizatori i këtij aktiviteti, ish-studenti i dhjetorit Shenasi Rama, duke iu referuar problemeve që ka Manhatani si pasojë e uraganit Sandy, thekson në një koment të tijin se “Edhe pse gjysma e Manhatanit nuk funksionon si duhet, edhe pse janë të vetëdijshëm që shumë njerëz nuk do të vijnë, edhe pse e dinë se do të jenë vetëm një grusht njerëzish, FSHAD ka vendosur që të shprehë me vendosmëri kundërvënien e tyre qytetare ndaj së keqes qe ka mbërthyer për fyti shtetin dhe kombin shqiptar, dhe që sipas tyre është paria sunduese e Tiranës. Si edhe herët e tjera, unë do t’u bashkëngjitem me shumë respekt këtyre djemve e vajzave që, në mënyrë qytetare e të kulturuar, shprehin kundërvënien e tyre ndaj parisë kriminale të Tiranës, shprehin kundërvënien ndaj kapjes së shtetit prej mafies së klaneve të saj dhe japin një shenjë të qartë se këta nuk pajtohen me gjendjen ku jemi”. Profesori i Universitetit të Nju Jorkut, u kërkon shqiptarëve të Amerikës që të mobilizohen në një aksion të fortë qytetar në nderim të Lirak Bejkos dhe në protestë ndaj veprimeve të establishmentit që Rama e cilëson “paria e Tiranës. “Veprimtaria e FDASH është diçka që duhet shënuar dhe analizuar me kujdes. Kjo veprimtari duhet parë e shkëputur nga vigjilja e sotme dhe duhet analizuar për vlerat që bart, për mendësinë që i frymëzon veprimtarët e FDASH, dhe për kontributin që ata mund të japin. Vigjilja që këta organizojnë sonte është në përkujtim të Lirak Bejkos dhe të aktit të tij vetëflijues. Edhe përkundër mundësisë së qartë se do të ketë shumë pak njerëz që do të marrin pjesë, kjo vigjilje është një tregues shumë i qartë i vendosmërisë së tyre për të vazhduar në këtë rrugë të kundërvënies ndaj parisë së Tiranës”, thekson drejtuesi i Forumit Shqiptaro-Amerikan për Demokraci. Profesori Shenasi Rama, duke iu referuar qëndrimit të Tiranës zyrtare hedh akuza të forta ndaj arrestimit të ish të përndjekurve politikë në Tiranë gjatë vizitës së sekretares së Shtetit të SHBA, Hillary Clinton, në Tiranë. “Shteti shqiptar nuk është një shtet normal. Edhe kur ndodh diçka që duhet mbajtur mend, nuk kalojnë pak orë dhe ndodh diçka që deri pak më parë nuk ishte e imagjinueshme. Në këtë kontekst, vetëflijimi i Lirak Bejkos ishte një veprim që duhej të shtynte të gjithë shqiptarët që të reflektonin. Mirëpo, askush nuk po reflekton. edhe protesta e të përndjekurve politikë gjatë vizitës së sekretares amerikane të Shtetit u mbyt me dhunë, dhe gazetarët u morën me kravatën pink të Kryeministrit dhe jo me protestën e atyre njerëzve që kërkonin asgjë më shumë se të drejtën e tyre dhe që u futën me forcë në furgonat e policisë. Dhuna e policisë ishte simptomatike e regjimit kriminal të Tiranës. Prandaj, konsistenca dhe vendosmëria e këtyre djemve e vajzave të FDASH për të mos u ndalur është e lavdërueshme dhe duhet inkurajuar me shumë dashamirësi”, theksohet në deklaratën e Forumit Shqiptaro-Amerikan për Demokraci. Ky organizëm e cilëson protestën para organizatës së OKB-së në Nju Jork, si kontribut qytetar për demokracinë: “Në mos qofshim të zotët të bëjmë tjetër, le të sjellim secili që do të vijë në këtë vigjilje një qiri për ta ndezur në kujtim të një jete që u shua në protestë kundër të keqes, dhe si një shenjë shprese. Një popull që ndez qoftë edhe vetëm një qiri përpara përfaqësisë së shtetit e shqetëson shumë shtetin. Drita e një qiriu të vetëm i tregon shtetit se terri i qëllimshëm që synon me imponue nuk mundet me kenë terr. Njerëzit që shohin njëri-tjetrin në dritën e qiriut të protestës janë me u pasë frikë. Prandaj edhe unë do të jem sonte në atë protestë të organizuar nga FDASH, në përkujtim të Lirak Bejkos dhe të të gjithë shqiptarëve që janë e që duhet të ndihen të përndjekur nga paria terroriste e Tiranës”, thekson, Shenasi Rama në deklaratën në emër të FSHAD.
Kriminalizimi
“Shteti është i kapur, sundimtarët e parisë janë të organizuar në klane mafioze, shoqëria është e kriminalizuar, partitë politike janë banda hajnash, administrata është e stërkorruptuar, ekonomia është nën kontrollin e hekurt të oligarkisë dhe shkalla e dorëzimit të të gjithë shoqërisë para së keqes është e pakrahasueshme”
Akuza
Frika e pushtetit
“Diaspora është peng i politikës në Tiranë dhe organizatat e saj janë zjarre të shuara, jo vatra të idesë kombëtare. Prandaj, dalja e një grupi djemsh e vajzash që mendon ndryshe, që kanë nivel dhe që janë të bindur në rrugën e vet është një risi që duhet përshëndetur e inkurajuar. Aq të shqetësuar duken palët sa në një manifestim ku ishin rreth 40 vetë, kishte nja dhjetë makina me tipa nga të gjithë shtresat e shoqërisë shqiptare që silleshin rrotull vendit të manifestimit duke ndjekur me shumë interes e nga larg çka po ndodhte”.
als_Latn als_Latn als_Latn als_Latn als_Latn als_Latn als_Latn